stanford-oval/wikipedia huggingface dataset:
אתר השיגור של SpaceX בדרום טקסס
הערות שוליים

↑  Foundation Problems Delay SpaceX Launch, web.archive.org, ‏18 במרץ 2016
↑  SpaceX building GSE tanks for launchpad out of Starship- a smart and cost-efficient move
↑  Elon Musk wants to create his own city. Here’s how that could work
| נמלי חלל |
| --- | --- | --- |
| ארצות הברית | בסיס חיל החלל ונדנברג •  נמל האוויר והחלל מוהאבי • נמל החלל האזורי המרכז-אטלנטי • נמל החלל הפסיפי - אלסקה • נמל החלל קייפ קנוורל • מרכז החלל קנדי • אתר השיגור של SpaceX בדרום טקסס • נמל החלל אמריקה • מתקן הטיסות וולופס • אתר ניסויים רייגן • נמל החלל וייט סנדס |  |
| ברית המועצות/רוסיה | קוסמודרום בייקונור • קוסמודרום ווסטוצ'ני • קוסמודרום פלסצק • קפוסטין יאר • קוסמודרום סבובודני • אתר שיגורים יאסני |  |
| סין | מרכז שיגור הלוויינים ג'יוצ'ואן • מרכז שיגור הלוויינים ונצ'אנג • מרכז שיגור הלוויינים טאיואן • מרכז שיגור הלוויינים שיצ'אנג |  |
| מדינות אסיה | יפן מרכז החלל אוצ'ינורה • מרכז החלל טנגשימה קוריאה הדרומית אתר שיגורים טונחה ישראל בסיס פלמחים קוריאה הצפונית מרכז החלל נרו • אתר שיגורים סוחה הודו מרכז החלל סאטיש דאוון איראן מרכז החלל סמנאן • מרכז החלל שאהרוד |  |
| אמריקה דרומית | צרפת מרכז החלל הגיאני ברזיל מרכז החלל אלקנטרה |  |
| אוסטרליה ואוקיאניה | אוסטרליה מתחם וומרה ניו זילנד רוקט לאב - מתחם שיגורים 1 |  |
| אסדות ימיות | איטליה מרכז החלל לואיג'י ברוליו • מים בין-לאומיים Sea Launch |  |
אירווינג פינקל

| --- | --- |

 לידה:  ספטמבר 1951 (בן 73) לונדון, הממלכה המאוחדת 
 ענף מדעי:  תרגום, כתב יתדות, אשורולוגיה, ספרות ילדים ונוער 
 מקום לימודים:  אוניברסיטת ברמינגהאם  בית ספר מינצ'נדן 
 מוסדות:  המוזיאון הבריטי 
 מספר צאצאים:  5 
 
אירווינג לאונרד פינקל (באנגלית Irving Leonard Finkel ;נולד ב-1951) הוא פילולוג ואשורולוג בריטי. כיום הוא משנה לאוצר השפות והתרבויות המסופוטמיות העתיקות במחלקה למזרח התיכון במוזיאון הבריטי, שם הוא מתמחה בכתב יתדות על לוחות חרס ממסופוטמיה העתיקה.
ראשית חיים וחינוך

פינקל נולד בשנת 1951 לאב רופא שיניים ולאם מורה, אחד מחמישה ילדים, וגדל בפאלמרס גרין, צפון לונדון. הוא גדל כיהודי אורתודוקסי אך הפך לאתאיסט כנער. הוא סיים תואר דוקטור באשורולוגיה מאוניברסיטת ברמינגהאם בהנחייתו של וילפרד ג. למברט(אנ') עם עבודת גמר על לחשים בבליים נגד שדים.
קריירה > פילולוגיה

פינקל בילה שלוש שנים כעמית מחקר במכון האוריינטלי של אוניברסיטת שיקגו. בשנת 1976 חזר לבריטניה, והוא מונה כמשנה לאוצר במחלקה לעתיקות אסיה מערביות במוזיאון הבריטי, שם היה (ונשאר) אחראי לאוצרות, קריאה ותרגום אוסף המוזיאון המקיף כ-130,000 לוחות של כתב יתדות.
בשנת 2014 פרסם את ספרו "התיבה לפני נח", בו פירט את מחקרו על "לוח התיבה", לוח בכתב יתדות מתחילת האלף השני לפנה"ס, המכיל קטע מסיפור אתרחסיס, גרסה של מיתוס המבול המסופוטמי הדומה לסיפור תיבת נח. ספרו פורסם בהרחבה בתקשורת ההמונית. התיבה המתוארת בלוח הייתה מעגלית, בעצם סירת קורקל(אנ') או כופר(אנ') גדולה, קלועה מחבלים על מסגרת עץ. הלוח כלל פרטים מספקים על מידותיו, כך שנבנה עותק של התיבה בקנה מידה של כ-1 ל-3 שצף בהצלחה, כפי שתועד בסרט תיעודי טלוויזיה משנת 2014: "סודות תיבת נח" ששודר כפרק מסדרת NOVA של PBS‏.
פינקל הוא חבר כבוד במכון לארכאולוגיה ועתיקות באוניברסיטת בירמינגהם וחבר מועצה בחברה לארכאולוגיה אנגלו-ישראל.
קריירה > משחקי לוח

פינקל חוקר את ההיסטוריה של משחק לוח ונמצא במועצת המערכת של האיגוד הבינלאומי ללימודי משחקי לוח. בין עבודותיו פורצות הדרך היא קביעת הכללים של המשחק המלכותי של אור.
קריירה > פרויקט היומן הגדול

פינקל הקים את "פרויקט היומן הגדול", פרויקט לשימור יומני אנשים רגילים. בשיתוף עם מכון בישופסגייט(אנ'), פינקל סייע בארכוב של למעלה מ-2,000 יומנים אישיים. בשנת 2014, מוזיאון הילדות V&A ערך תערוכה של יומני הילדים שנכתבה בין השנים 1813 - 1996.
קריירה > ספרות

פינקל כתב מספר יצירות בדיוניות לילדים.
הוא הופיע בזכרונות הספר "הילד בספר" מאת נתן פנלינגטון(אנ') משנת 2014.
חיים אישיים

פינקל חי בדרום מזרח לונדון עם אשתו ג'ואנה ויש לו חמישה ילדים.
פרסומים נבחרים > אקדמיים

Finkel, Irving L. (2014). The Ark Before Noah: Decoding the Story of the Flood. Hodder & Stoughton. ISBN 978-1444757057.
———, ed. (2008). Ancient Board Games in Perspective: Papers from the 1990 British Museum colloquium with additional contributions. London: British Museum.
———; Geller, M.J., eds. (2007). The Wellcome Conference on Babylonian Medicine. Styx.
———. "Report on the Sidon Cuneiform tablet". Archaeology & History in Lebanon. 24 (Autumn 2006): 114–20.
——— (2005). "Documents of the Physician and Magician".  In Spar, I.; Lambert, W.G. (eds.). Cuneiform Inscriptions in the Metropolitan Museum. New York. pp. 155–76.
——— (2005). "Explanatory Commentary on a List of Materia Medica".  In Spar, I.; Lambert, W.G. (eds.). Cuneiform Inscriptions in the Metropolitan Museum. New York. pp. 279–83.
——— (2003). "Pachisi in Arab Garb". Board Games Studies. 5: 65–78.
———; Reade, J.E. (2002). "On some inscribed Babylonian alabastra". Journal of the Royal Asiatic Society. 12 (1): 31–46.
פרסומים נבחרים > ספרות בדיונית

——— (2018). The Writing in the Stone. Medina Publishing. ISBN 978-1-909-339-95-8.
——— (2012). Miss Barbellion's Garden. Kennedy & Boyd. ISBN 978-1-84921-071-3.
——— (2010). Swizzle de Brax and the Blungaphone. Kennedy & Boyd. ISBN 978-1-84921-082-9.
——— (2008). The Princess Who Wouldn't Come Home. Kennedy & Boyd. ISBN 978-1-904999-80-5.
——— (2007). The Last Resort Library. Kennedy & Boyd. ISBN 978-1-904999-41-6.
הערות שוליים

↑  British Museum - Irving Finkel, web.archive.org, ‏2014-02-01
↑  Green, William (2008-06-19). "2008 Summer Journey - TIME". Time (באנגלית אמריקאית). נבדק ב-2021-05-29.
↑  Scott, Interview by Danny. "A Life in a Day: There's something special reading the blueprint of Noah's Ark" (באנגלית). נבדק ב-2021-05-29.
↑  The Ark Before Noah: Decoding the Story of the Flood by Irving Finkel – review, the Guardian, ‏2014-02-13 (באנגלית)
↑  Noah's Ark discovery raises flood of questions (באנגלית)
↑  Secrets of Noah's Ark, www.pbs.org (באנגלית אמריקאית)
↑  Sandy Rashty, The tablet that altered the story of Noah's Ark, www.thejc.com, ‏February 17, 2014
↑
↑  The Great Diary Project, The Great Diary Project (באנגלית)
↑  The (Classic) Royal Game of Ur — royalUr 0.2.0 documentation, jheled.github.io
↑  The Great Diary Project: The survival of the permanent life archive, The Independent, ‏2014-05-07 (באנגלית)
↑  Paramount Pictures, How Darren Aronofsky and 'Noah' Got The Ark Wrong, The Forward (באנגלית אמריקאית)
| --- | --- |
בקרת זהויות :  NLI: 987007261282705171  PLWABN: 9810698564405606  BIBSYS: 1035602  BnF: cb15565581c (data)  dblp: 161/2639  GND: 1047319829  ISNI: 0000 0001 0998 4681  LCCN: n97087777  LNB: 000255602  MusicBrainz: cf7a2206-6a9d-4321-aa48-1cc911a3486e  NDL: 001283420  NKC: xx0315172  NTA: 068968639  SUDOC: 09431814X  VIAF: 92992175   WorldCat (עם VIAF): 92992175
דובאי פסטיבל סיטי

| --- | --- |

דובאי פסטיבל סיטי בלילה
 מדינה:  איחוד האמירויות הערביות איחוד האמירויות הערביות
 עיר אם:  דובאי
 תאריך ייסוד:  2015
 שטח:  483 דונם
 קואורדינטות:  25°13′18″N 55°21′09″E﻿ / ﻿25.2217°N 55.3525°E﻿ / 25.2217; 55.3525 
 https://www.dubaifestivalcity.com/
  מפת מיקום  מפה מפורטת   (למפת דובאי מוגדלת) דובאי פסטיבל סיטי(למפת דובאי רגילה) דובאי פסטיבל סיטי  he tabBackground:;tabBorder:#aaa;defaultTab:0;
דובאי פסטיבל סיטי (בערבית: دبي فستيفال سيتي) היא אזור נרחב בעיר דובאי, איחוד האמירויות הערביות, המיועד לעסקים, מגורים ובידור.
דובאי פסטיבל סיטי, המשווקת "כעיר-בתוך-עיר", היא האזור הגדול ביותר במזרח התיכון, המשלב עסקים, מגורים ובידור: כל הדרוש על מנת לקיים חיי עבודה, מגורים ופנאי נועד להיות כלול בפרויקט. פסטיבל סיטי מכילה מספר קהילות מגורים, מלונות רבים, קניונים, מגרש גולף ואתרי בידור אחרים, וכן שירותים ציבוריים, כולל בתי ספר.
תיאור

בניית האזור, שנערכה על ידי אל-פוטים קריליאון, החלה ב-2003 ותמשך עד לשנת 2020. הפרויקט משתרע על פני 3.8 ק"מ של חזית מים על הגדה המזרחית של דובאי קריק, ומרחקו מנמל התעופה הבינלאומי דובאי הוא 2 ק"מ. נכון לאמצע 2006, עלות ההשקעות בפרויקט עברה את 11 מיליארד דירהם איחוד האמירויות הערביות (11.6 מיליארד שקלים).
בשנת 2007 נפתח החנות מרקס אנד ספנסר הגדולה מוץ לבריטניה.
מלונות

האזור כולל שני מלונות וגם מלון דירות, לשהייה לטווח ארוך, המנוהלים על ידי קבוצת אינטרקונטיננטל. ביולי 2009, אינטרקונטיננטל החלה לנהל גם את "מגרש הגולף אל בדיה". בנוסף לכך, באזור ממוקם גם מלון "ארבע העונות" שבו 400 חדרים. ב-2009 בניית המלונות הללו הופסקה למשך שנה בגלל המשבר הכלכלי העולמי של 2008.
קניון דובאי פסטיבל סיטי

קניון דובאי פסטיבל סיטי הוא קניון המשתרע על שטח של 258 דונמים. הקניון ממוקם על הגדה המזרחית של דובאי קריק ומכיל מסעדות, בתי קפה, וחנויות ברמה עולמית. בקניון גם קולנוע שבו 12 אולמות. חניון הקניון מכיל 7,000 חניות למכוניות.
הערות שוליים

1 2  Dubai Festival City - FAQ (ארכיון)
↑  Christopher Sell
Design & build the way forward, Arabian Business, 22 September 2007
↑  Investments in Dubai Festival City exceed Dh11b Gulf News: 5 April 2006
↑  "Two five-star hotels at Festival City shelved". Emirates Business 24/7. אורכב מ-המקור ב-2009-07-04. נבדק ב-2009-07-01.
↑  Dubai Festival City Mall – Exploring Festival City Mall in Dubai Festival City, www.dubaifestivalcity.com (ארכיון)
K-19

ערך זה עוסק בצוללת סובייטית. אם התכוונתם לסרט קולנוע, ראו .
| --- | --- |

 תיאור כללי
 סוג אונייה:  צוללת טילים בליסטיים 
 צי:  הצי הסובייטי
 דגל הצי:  
 סדרה:  דגם 658
 ציוני דרך עיקריים
 מספנה:  סבמאש בסברודבינסק, ברית המועצות
 הוזמנה:  16 באוקטובר 1957
 הושקה:  11 באוקטובר 1959
 תקופת הפעילות:  12 בנובמבר 1960 – 1991 (כ־30 שנה)
 אחריתה:  הוצאה מהשימוש בשנת 1991
 מידות
 הֶדְחֶק:  4,030 טון על פני המים, 5,300 טון בצלילה
 אורך:  114 מטר
 רוחב:  9.20 מטר
 שוקע:  7.50 מטר
 נתונים טכניים
 מהירות:  26 קשר בצלילה, 18 קשר על פני הים
 עומק צלילה:  300 מטר
 גודל הצוות:  104 (31 קצינים, 73 חוגרים)
 טווח שיוט:  15,000 מייל ימי על פני הים, 30,000 מייל ימי בצלילה
 הנעה:  2 כורים גרעינים בהספק של 70 מגה-וואט כל אחד
 אמצעי לחימה
 חימוש:  3 טילים בליסטיים   4 צינורות 533 מילימטר ו-4 צינורות 406 מילימטר לשיגור טורפדו
 
K-19 הייתה צוללת גרעינית סובייטית מדגם 658 (Hotel-I לפי קוד דיווח נאט"ו). היא הייתה הצוללת הראשונה בצי הסובייטי שנשאה טילים בליסטיים עם ראשי נפץ גרעיניים. במהלך שירותה התרחשו בה מספר תאונות חמורות, בגללן כונתה על ידי מלחי הצי הסובייטי - "הירושימה".
אירועי אחת התאונות שימשו בסיס לסרט הוליוודי "קיי-19".
שירות הצוללת

תכנון הצוללת בוצע במשרד תכנון רובין (לנינגרד). בניית הצוללת החלה ב-17 באוקטובר 1958 במספנות סבמאש שבעיר סברודבינסק (מחוז ארכנגלסק). לאחר סיום בנייתה ב-11 באוקטובר 1959 היא הורדה מהמבדוק למים בטקס חגיגי. הצוללת עברה סדרת מבחנים בים וב-30 באפריל 1960 היא הועברה לידי הצוות הקבוע שלה. ב-12 בנובמבר 1960, לאחר סיום הכשרת הצוות היא נכנסה באופן רשמי לשיבוץ הקרבי של הצי הצפוני של ברית המועצות. הצוללת שירתה באופן פעיל בצי הסובייטי עד לשנת 1991.
אירועים ותאונות בהם הייתה מעורבת הצוללת

1959 - במהלך בניית הצוללת במספנות סברודבינסק נדלקו מכלי הצבע, בהם השתמשו לצביעת החלקים הפנימיים של הצוללת. כתוצאה מהשרפה נהרגו 3 פועלים.
ינואר 1960 – תקלה בכור של הצוללת, כתוצאה מטעות אנוש. הכור פורק והועבר לתיקון במספנות. מפקדה הזמני של הצוללת וקצין המשמרת הודחו מתפקידם והורדו בדרגה.
ספטמבר 1960 – במהלך צלילה לעומק של כ-300 מטר התגלתה דליפת מי ים לתוך התא בו נמצא הכור. הצוללת נאלצה להפסיק את הצלילה ולעלות באופן בהול על פני הים.
אוקטובר 1960 – אחד התאים של הצוללת הוצף, כתוצאה מסתימה במערכת לריקון פסולת מהצוללת.
דצמבר 1960 – דליפת נוזל קירור גרמה לתקלה במשאבת קירור ראשית של הכור. מומחים ממספנות סברודבינסק הוזעקו ללב ים כדי לתקן את התקלה במקום.
1961 – במהלך העמסת הטילים לצוללת אחד המלחים נמחץ למוות על ידי מכסה של פתח הטילים.
3-4 ביולי 1961 - התקרית הגרעינית (ראו להלן: התקרית הגרעינית).
15 בנובמבר 1969 - במהלך משימה שגרתית בים ברנץ, בעומק של 60 מטר, התנגשה K-19 בצוללת אמריקאית גאטו (USS Gato). לאחר ההתנגשות הצליחו שתי הצוללת לעלות במהירות אל פני המים. לא היו נפגעים באירוע, לצוללת K-19 נגרם נזק למערכת הסונאר ולאחד מצינורות הטורפדו.
24 בפברואר 1972 - השרפה (ראו השרפה).
נובמבר 1972 - פרצה שרפה בחדר מכונות של הצוללת. היא כובתה במהירות. לא היו נפגעים באירוע זה.
15 בנובמבר 1978 – פרצה שרפה באחד התאים של הצוללת. הפעם היא כובתה במהירות על ידי מערכת כיבוי אוטומטית. לא היו נפגעים באירוע זה.
15 באוגוסט 1982 - 2 מלחים התחשמלו כתוצאה מקצר חשמלי. אחד מהם מת מפצעיו כעבור 5 ימים.
התקרית הגרעינית

הצוללת בפיקודו של רב חובל מדרגה שנייה ניקולאי זאטייב ביצעה משימה בחלק הצפוני של האוקיינוס האטלנטי קרוב לאי יאן מאיין. במהלך המשימה אירעה דליפה במערכת הקירור של הכור, מה שגרם ללחץ של המים בירכתיים של הכור לרדת לאפס והביא להפסקת פעולת משאבות הקירור. לאחר הכשל במערכת הקירור טמפרטורת הכור החלה לעלות במהירות והגיעה עד כ-800 °C (קרוב מאוד לנקודת ההתכה של מוטות הדלק הגרעיני). הפסקת פעולת הכור לא הביאה להפסקת התחממות הכור, היות שמערכת הקירור לא פעלה. ההתחממות הנוספת יכלה להביא להמשך תגובת השרשרת ולגרום לפיצוץ ולדליפה גרעינית.
כדי לקרר את הכור ארגן מפקד הצוללת קבוצה של 8 מתנדבים, אשר נכנסו לתוך התא המזוהם לפרקי זמן קצרים, כדי לנסות לאלתר מערכת קירור חלופית. בסופו של דבר הצליח הצוות לבנות את המערכת ולעצור את תגובת השרשרת.
מפקדי ספינות חיל הים של ארצות הברית, ששהו באזור והאזינו לתשדורות ששלח מפקד K-19, הציעו לו לפנות את הצוות אל ספינותיהם (אירוע נדיר בזמן המלחמה הקרה), אך הוא סירב מתוך חשש כי האמריקאים ינצלו את האירוע למטרות ריגול. הוא העדיף לחכות לבואה של צוללת דיזל סובייטית S-270, אשר תיקח את הצוות. רב חובל זאטייב חשש ממרד המלחים, לכן זרק לתוך הים את כל הנשק הקל שהיה על הצוללת, פרט ל-5 אקדחים אותם חילק בין הקצינים, שבטח בהם באופן מוחלט. בסופו של דבר הצוללת S-270 הגיעה לעזרת K-19. כל אנשיה הועברו לצוללת הדיזל והצוללת עצמה נגררה על ידה אל הבסיס.
כתוצאה מהפליטה הרדיואקטיבית מהכור הגרעיני במהלך האירוע כל אנשי הצוות של K-19 נחשפו לקרינה רדיואקטיבית ברמות שונות. קבוצה של 8 מתנדבים שנכנסו לתוך תא הכור הפגום ספגו מנות קטלניות של קרינה, וכולם נפטרו תוך שבועיים מיום האירוע. עוד כ-20 אנשי הצוות מתו מהרעלה רדיואקטיבית במהלך 3 השנים הבאות. מפקד הצוללת עצמו האריך ימים – הוא מת בגיל 72 בשנת 1998. לפי בקשתו נקבר בסמוך לקברם של אנשי צוות הצוללת שמתו בשנת 1961. 9 ימים בטרם פטירתו, מת וסילי ארחיפוב באותו גיל. וסילי נכח על הצוללת K-19 ונחשף אף הוא לקרינה, וכן נכח בצוללת B-59 שמפקדה ביקש לשגר טילי טורפדו גרעיניים לעבר האמריקאים.
ועדה מיוחדת של מפקדת הצי הסובייטי חקרה את פעולות המפקד והצוות ומצאה אותם נכונים ומתאימים לסוג האירוע. כתוצאה מעבודת הוועדה 26 מאנשי צוות הצוללת עוטרו בעיטורים סובייטים שונים. מפקד הצוללת אומנם עוטר בעיטור הדגל האדום, אך הועבר לשרת במטה הצי ולא מילא יותר תפקיד פיקודי עד לפרישתו מהשירות בשנת 1986. 
השיפוץ ותיקון הנזקים בצוללת לאחר האירוע נמשכו כשנתיים.
השרפה

כאשר הצוללת שטה בעומק של כ-120 מטר במרחק של כ-800 מייל מניופאונדלנד, פרצה דליקה בשני תאים של הצוללת. 28 מאנשי הצוות נשרפו למוות. הצוללת ביצעה עליית חירום על פני הים. ספינות מלחמה סובייטיות שהיו באזור הגיעו לעזרתה וחילצו את הצוות מהצוללת אל סיפונם. אבל 12 מלחים מצוות הצוללת נלכדו בחדר הטורפדו עקב השרפה. בגלל נזקי השרפה לא היה ניתן להגיע אל החדר ואפשרות יחידה לחלץ אותם הייתה לחתוך חלק מדופן הצוללת. אבל היות שחדר הטורפדו נמצא מתחת לקו המים, לא היה ניתן לבצע את הפעולה בלב ים. לכן המלחים חולצו מהחדר רק כאשר הצוללת הגיעה (בגרירה) לנמל סברומורסק. הם היו לכודים בתוך החדר במשך 24 ימים ללא אור, חימום עם מעט מאוד מים וכמעט ללא מזון. כל הלכודים חולצו בשלום. הצוללת שופצה והוחזרה לשירות כעבור 9 חודשים. חקירת הסיבה לדליקה הגיעה למסקנה כי שמן ממערכת הידראולית שנשפך על מסנן חם היה הגורם לשרפה.
ראו גם

קיי-19
ג'פרי דלייל

| --- | --- |
אין תמונה חופשית
 לידה:  30 במרץ 1971 (בן 53) הליפקס, קנדה 
 מדינה:  קנדה 
 השתייכות:  הצי המלכותי הקנדי 
 דרגה:  תת-לוטננט 
 
ג'פרי פול דלייל (באנגלית: Jeffrey Paul Delisle; נולד ב-30 במרץ 1971) הוא סגן משנה לשעבר בצי המלכותי הקנדי שהעביר מידע רגיש מרשת שיתוף המודיעין החשאית ביותר STONEGHOST לידי סוכנות המודיעין הצבאי הרוסית גה.אר.או. כשמעשיו תוארו כ"קשים במיוחד" על ידי משרד ההגנה הלאומית של קנדה (DND) ו"בלתי ניתנים לתיקון" על ידי שירות הביון הביטחוני הקנדי והרשויות הקנדיות רואות בי כמי שפגע פגיעה אנושה ביכולות המודיעין הקנדיות.
בבית המשפט באוקטובר 2012 הודתה בהפרת אמונים ובשתי עבירות של העברת מידע סודי לגורם זר, בניגוד לחוק ביטחון המידע. הוא נשפט ל-20 שנות מאסר בפועל, בניכוי זמן, על ידי השופט הראשי של בית המשפט המחוזי בנובה סקוטיה ב-8 בפברואר 2013. ב־13 בפברואר 2013 הודיע משרד ההגנה כי דלייל הופשט מכל עיטוריו ושוחרר משירות צבאי תחת הכיתוב "הודח בבושת פנים בשל התנהגות בלתי הולמת".
ביוגרפיה > חיים מוקדמים ואישיים

דלייל סיים את לימודיו בבית הספר התיכון סאקוויל בשנת 1990.
ב-3 במאי 1997 נישא דלייל לג'ניפר לי ג'יינס בלור סאקוויל, נובה סקוטיה. ב-17 בפברואר 1998 הוא הגיש בקשה לפשיטת רגל והצהיר על התחייבויות של 18,587 דולר ונכסים של 1,000 דולר. ביוני 2008 דלייל ואשתו נפרדו. ב-3 במאי 2010 הגישו דלייל ואשתו בקשה לגירושין, בשל רומן שניהלה אשתו.
ביוגרפיה > קריירה צבאית

דלייל שימש כאנליסט להערכת איומים ימיים עבור הצי המלכותי הקנדי. בתחילה הצטרף למילואים בינואר 1996 ונרשם לשירות קבע במרץ 2001. באוקטובר 2001 סיים קורס קצינים וקודם לדרגת קורפורל (רב"ט). בנובמבר 2006 קודם דלייל לסרג'נט (סמל). בשנת 2008 הוא נרשם לפקולטה לאמנויות במכללה הצבאית המלכותית. הוא קיבל דרגת קצין כתת-לויטננט ביולי 2008. בספטמבר 2010 סיים את המכללה המלכותית הצבאית עם תואר ראשון והוצב לשרת במרכז הביון והתקשורת הימי הרב-לאומי בספינת הצי טריניטי שבהליפקס באוגוסט 2011.
ביוגרפיה > ריגול

ביולי 2007 נכנס דלייל לשגרירות רוסיה באוטווה והציעה למכור מידע סודי לשירות הביון הצבאי הרוסי (המכונה גה-אר-או).
פעילותו של דלייל הייתה מזיקה במיוחד בשל גישתו למאגר המידע המודיעיני STONEGHOST המשותף בין קנדה, ארצות הברית, בריטניה, אוסטרליה וניו זילנד. בהתייחס למידע שהעביר, אמר: "זה אף פעם לא היה ממש דברים קנדיים... היו דברים אמריקאים, היו דברים בריטיים, אוסטרליים - זה היה הדברים של כולם." מערכת STONEGHOST מהווה מערכת נתונים משותפת בין סוכנות הביון של משרד ההגנה האמריקני, ארגון הביון של משרד ההגנה האוסטרלי והמודיעין הצבאי של הממלכה המאוחדת (Defence Intelligence).
דלייל האשים את פעילות הריגול שלו בבעיות הזוגיות שלו, ולא בצורך כספי. הוא נכנס לשגרירות רוסיה ביום שגילה שאשתו מנהלת רומן.
ביוגרפיה > חקירה, הרשעה ושחרור מוקדם

החקירה בנושא דלייל הופעלה על פי מידע של לשכת החקירות הפדרלית האמריקאית ב-2 בדצמבר 2011. בביתו נערך חיפוש באותו חודש והוא נעצר בינואר שלאחר מכן על ידי שוטרי המשטרה הרכובה המלכותית של קנדה.
בעבר הוא עוכב על ידי סוכני שירותי הגבול בקנדה בשדה התעופה בהליפקס בספטמבר 2011 לאחר שחזר מנסיעה לברזיל לפגוש את איש הקשר שלו מטעם המודיעין הצבאי הרוסי, כשהוא נושא כמות גדולה של מזומנים וכרטיסי אשראי. אך זה לא הוביל לחקירה. במאי 2013 דיווחה העיתונות הקנדית כי שירות הביון הביטחוני הקנדי היה מודע לריגול של דלייל הרבה לפני חשיפת ה-FBI, אך הארגון לא הצליח ליצור קשר עם המשטרה המלכותית הקנדית לביצוע מעצר.
ב-8 בפברואר 2013 נגזר על דלייל 20 שנות מאסר. ב-13 בפברואר 2013 משרד ההגנה הצהיר כי דלייל הופשט מכלל דרגותיו והוא שוחרר מהשירות הצבאי בקלון. בנוסף, הצבא הקנדי דרש באופן מיידי להשיב את השכר ששולם לדלייל מאז שנעצר בינואר 2012.
ועדת השחרורים הקנדית העניקה לדלייל שחרור באוקטובר 2018 והוא שוחרר ממאסרו במרץ 2019.
הערות שוליים

↑  Jeffrey Delisle Pre-Sentence Report
1 2 3  Colin Freeze And Jane Taber (2012-10-22). "Russian mole had access to wealth of CSIS, RCMP, Privy Council files". The Globe and Mail. נבדק ב-2013-02-02.
↑  Canadian spy Jeffrey Delisle gets 20 years for selling secrets to Russia
↑  "Jeffrey Delisle: Naval officer turned spy". CBC. 2012-10-10. נבדק ב-2019-01-03.
1 2 3  "Jeffrey Delisle: What's known about the naval officer turned spy". CBC News. 2012-10-10. נבדק ב-2013-02-02.
↑  "'So dead inside': How the Mounties cracked Jeffrey Delisle". Globe and Mail. 2012-10-22. נבדק ב-2020-01-08.
↑  nurun.com. "Naval officer spied for Russia | Canada | News | Minden Times". Mindentimes.ca. אורכב מ-המקור ב-2013-01-15. נבדק ב-2013-02-02.
↑  "Navy spy blames marriage heartbreak for betrayal". CBC News. 2012-10-23. נבדק ב-2013-02-02.
↑  "Early clues to navy spy Delisle's guilt overlooked - Canada - CBC News". Cbc.ca. 2012-11-29. נבדק ב-2013-02-02.
↑  Jim Bronskill and Murray Brewster (Canadian Press, 26 May 2013) CSIS knew of convicted navy spy’s activity but held file back from RCMP, The Globe and Mail, Retrieved 17 February 2014
↑  Canadian Press (2013-02-13). "Spy who sold secrets to Russia stripped of rank, pay". Cbc.ca. נבדק ב-2013-02-13.
↑  Thomson, Aly (22 באוגוסט 2018). "Convicted Canadian spy who sold secrets to Russia granted day parole". Global News. {{cite news}}:  (עזרה)
↑  Colley, Sherri Borden (8 במרץ 2019). "Convicted spy Jeffrey Delisle released on full parole". CBC News. Convicted spy Jeffrey Delisle has been granted full parole after serving one-third of an 18-year, five-month prison sentence for selling secrets about Canada and its allies to Russia. {{cite news}}:  (עזרה)
מנוע דלק מוצק

מעבורת החלל נעזרת בשני מנועים רקטיים המונעים בדלק מוצק, נוסף לשלושה מנועים של דלק נוזלי
תרשים של דלק מוצק
מנוע דלק מוצק (מכונה גם מנוע הודף מוצק) הוא מנוע הפועל על דלק מוצק / מחמצן מוצק, ומשמש רקטות, טילים ומשגרי לוויינים וחלליות. מנועים מסוג זה הופיעו לראשונה בזיקוקין די-נור שהומצאו על ידי הסינים במאה ה-12 לצרכים פולחנים ואחר כך השתמשו בהם ברקטות ללחימה במאה ה-13. כל הרקטות עד למאה ה-20 פעלו על סוג כלשהו של מנוע דלק מוצק או אבקת נפץ. מנועי דלק מוצק נחשבים כבטוחים ואמינים עקב ההיסטוריה הארוכה והתכנון הפשוט שלהם.
יתרון נוסף של מנועי דלק מוצק הוא שאין צורך בתדלוק סמוך לזמן השיגור, בניגוד למנועי דלק נוזלי, בהם אחסון דלק במכל לאורך זמן גורם לקורוזיה חריפה. יתרון זה משפר את מבצעיות המערכת עקב זמן הכנה קצר לשיגור.
החיסרון של הנעה בדלק מוצק הוא הקושי לשלוט בבערה או להפסיק אותה לפני סיומה (מכונה נקודת הקיטעון) על פי תוכנית הטיסה.
אופן הפעולה

המנוע מורכב ממעטפת גלילית העשויה לרוב ממתכת אלומיניום, ומצידה הפנימי גרעין דלק מוצק הכולל דלק, מחמצן ומאגד. בין גרעין המנוע לבין המעטפת ישנה שכבה מבודדת (liner). בראש המנוע מורכב מצת וקצהו השני מורכב נחיר הפליטה. בעת הפעלת המצת שכבת הדלק החשופה נשרפת ונפלטת מנחיר הפליטה.
גאומטריית גרעין המנוע

גרעין המנוע הוא הדלק המוצק הנמצא בתוך מעטפת המנוע. מבנהו משפיע באופן משמעותי על תהליך שריפת הדלק ובכך על פרופיל הדחף של הרקטה ותאוצתה.
ישנם מספר עיצובים שכיחים לעיצוב גאומטריית הגרעין:
גליל מלא (מכונה "סיגר") - נשרף מקצה לקצה באופן אחיד. יוצר תאוצה קבועה כתלות בזמן.
גרעין חלול - הנשרף מחלקו הפנימי לחלקו החיצוני.
גליל חלול - יוצר תאוצה עולה כתלות בזמן.
כוכב - הקצוות יוצרות שטח שרפה רב שמובילות לתאוצה התחלתית גבוהה מאוד. יוצרה תאוצה חיובית יורדת לאחר מכן עולה כתלות בזמן.
עוגן כפול - תאוצה חיובית יורדת כתלות בזמן.
ירח
צורת C
סימולציית פרופיל תאוצת גרעין בצורת גליל חלול
סימולציית פרופיל תאוצת גרעין בצורת C
סימולציית פרופיל תאוצת גרעין בצורת ירח
סימולציית פרופיל תאוצת גרעין בצורת כוכב
ראו גם

מנוע דלק נוזלי
טיל
לקריאה נוספת

עזריאל ק.ג. לורבר (1971). טילים מונחים ונשק רקיטי. משרד הביטחון. p. 37–67.
גרביל זעיר

| גרביל זעיר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
תת־משפחה:: גרבילים
סוג:: גרביל
מין:: גרביל זעיר
שם מדעי
 Gerbillus henleyi ‏דה וינטון, 1903

גֶּרְבִּיל זעיר (שם מדעי: Gerbillus henleyi) הוא מין של גרביל שבמשפחת העכבריים. הגרביל הזעיר הוא המין הקטן ביותר של גרביל בישראל. באנגלית הוא נקרא Pygmy gerbil, כלומר גרביל ננס.
מבנה גוף

מרבית גופו של הגרביל הזעיר מכוסה בפרווה בצבע חום עם גוון צהבהב, אולם בחלקים מסוימים (האוזניים, העיניים והגחון) מצויים כתמים לבנבנים. כפות רגליו האחוריות של הגרביל חלקות ונטולות פרווה. כמו כן, גולגולתו ושיניו קטנות ומעודנות. שפמו הארוך ואוזניו המחודדות מאפשרים לו להתמצא באופן מיטבי, וגם להבחין בקרבתם של טורפים כגון נחשים, תנשמות ושועלים.
תפוצה

אזור התפוצה של הגרביל הזעיר הוא באזורים מדבריים מדבריים למחצה, ויבשים במיוחד. האזורים בהם תועד הם אפריקה, אסיה, המזרח התיכון וחצי האי ערב.
הגרביל חי באזורים יבשים וסלעיים, כגון פסגות הרים. כמו מכרסמים רבים, הגרביל מתגורר במאורות (שמתחלפות בתכיפות) שאותן הוא חופר, כאשר קוטרן קטן ביותר, בהתאמה לגופו הזעיר.
רבייה

המפגש בין נקבת הגרביל הזעיר לבין הזכר מתרחש רק במהלך עונות הרבייה (תחילת האביב וסוף הקיץ). בכל המלטה הנקבה ממליטה מספר חד-ספרתי של צאצאים, כאשר המספר המקסימלי שתועד היה שישה. הנקבה היא זו שמגדלת את הגורים בתחילת חייהם, בעוד שהזכר לא לוקח חלק בגידול צאצאיו.
מאפיינים נוספים

הגרביל הוא יצור יחידאי, כלומר אינו מסתובב בלהקות. תזונתו של הגרביל הזעיר מורכבת בעיקר מצמחים וזרעים, אך לעיתים רחוקות הוא ניזון גם מחרקים.